ming030890/wiki-yue-high-quality huggingface dataset:
損失規避

損失規避（粵拼：Syun2 sat1 kwai1 bei6；英文：Loss aversion）係行為經濟學上講到嘅一種現象。用日常化嘅用語講，損失規避係話人類有一種傾向，中意避免損失多過中意得到同等嘅得益。一個有損失規避傾向嘅個體做決策嗰陣，硬係會（例如）覺得損失 200 文慘嘅程度大過得到 200 文開心嘅程度，又或者係會覺得損失 500 文慘嘅程度大過得到 600 文開心嘅程度。
損失規避依個概念，出自以色列心理學家丹尼·加利曼同阿摩司·特沃斯基响 1970 年代尾做嘅研究，而呢個概念係展望理論嘅一部份——加利曼佢就係憑住呢套理論攞到諾貝爾經濟學獎嘅。响廿世紀末，損失規避依個諗頭吸引咗唔少經濟學家同心理學家注意，但係廿一世紀初嘅研究顯示，人喺好多情況下都唔會出現損失規避嘅傾向。

基本定義
睇埋：行為經濟學、效益同展望理論
損失規避係行為經濟學上講到嘅一個概念，由以色列心理學家丹尼·加利曼同阿摩司·特沃斯基提出嘅：首先，得益同損失可以係客觀嘅，一個人可以得到 100 文，亦可以損失 100 文；損失規避講緊嘅係主觀嘅得失，想像人腦入便有個主觀嘅「得失數值」u ，而呢個 u 嘅數值可能（例如）得益嗰陣等同得到嘅錢嘅量，而損失嗰陣就等同損失嘅錢嘅量乘以 1.5 ——如果一個噉嘅人得到 100 文，佢嘅 u 會係 100 咁多，而如果佢損失 100 文，佢嘅 u 就會係 -150 咁多。亦即係話損失規避個諗法就係主張
人腦本質上重視損失多過重視得益。
用數學化嘅形式嚟表述嘅話:p 11, 12，加利曼同特沃斯基喺 1979 年提議，損失規避可以想像成以下嘅式：
分母係得到 x 咁多錢（或者其他利益）所得嘅效益，而分子係損失 x 咁多錢（或者其他利益）所失嘅效益。喺損失規避下，呢個數值會明顯大過 1。而用圖像化嘅方式嚟諗，損失規避現象可以想像成下圖噉嘅樣，當中 value（打戙嗰條軸）係指一個結果嘅主觀價值，而 gain / loss（打橫嗰條軸）就係反映實際得失。
損失規避嘅情況，可以用商業同金融上嘅決策嚟想像。例如有位投資者想攞佢嘅一筆儲蓄買股票，佢對 A 公司嘅股票做咗一輪分析，估計隻股票賺嘅話會帶嚟 15,000 文咁多嘅利潤，而蝕嘅話會帶嚟 10,000 文咁多嘅損失，當中賺錢同蝕錢嘅機率都一樣係 50% 咁高；响呢個情況下，佢依然好有可能會選擇唔買隻股票——因為响佢心目中，賺到 15,000 文嘅主觀得益喺數值上可能等同甚至細過蝕咗 10,000 文嘅主觀損失。亦有學者指，啲企業嘅管理者成日想防避損失，可能會令到佢哋冇咁夠膽作出創新（創新本質上實要冒險）。

實驗展示
响 2009 年影到嘅以色列心理學家丹尼·加利曼；佢同特沃斯基所做嘅研究，確立咗損失規避嘅概念。
睇埋：經濟實驗同輕推理論
損失規避嘅現象可以用經濟實驗或者心理實驗展示。喺最基本上，展示損失規避嘅實驗會將受試者分做兩組，兩組都做「客觀上等價」嘅決策，不過一組要將決策過程睇做得益，而另一組就要將決策過程睇做損失。例如想像以下噉嘅實驗：研究者搵咗一班人返嚟做受試者，佢哋暗中將受試者分做兩組，叫佢哋做虛擬嘅決策；兩組設置如下——
A 組：受試者手上有 1,000 文咁多嘅虛擬錢，有兩個選擇
50% 機會將持有嘅錢變做 2,000 文（得到 1,000 文）。
100% 機會將持有嘅錢變做 1,500 文（得到 500 文）。
B 組：受試者手上有 2,000 單位嘅虛擬錢，
50% 機會損失 1,000 文，得返 1,000 文。
100% 機會損失 500 文，得返 1,500 文。
喺呢場實驗當中，兩組嘅選項 1 都係「50% 機會最後手上揸 1,000 文，50% 機會最後手上揸 2,000 文」，同時兩組嘅選項 2 都係「100% 機率變成手上揸 1,500 文」——客觀上等價。兩組嘅主要分別在於 A 組將決策過程睇做得益，而 B 組就將決策過程睇做損失。實驗結果係，A 組受試者多數都揀咗比較安全嘅選項 2，而 B 組嘅受試者就多數都揀咗比較高風險嘅選項 1，如是者呢場實驗就展示咗得益同損失兩種情況下嘅決策差異。
廿一世紀初嘅研究者亦有開發更進階嘅損失規避實驗法。例如係保留範式實驗噉，保留範式實驗簡化講會問受試者「肯畀幾多錢買一件物品」同「已經擁有件物品，肯畀幾多錢留住佢」，而呢種做法被指係排除咗維持現狀偏誤嘅影響。

批評
睇埋：維持現狀偏誤
有唔少研究者都質疑損失規避嘅概念:p 2-3。
原則上，損失規避嘅假說可以分強同弱兩種，前者主張「人類做親決策，都一定係有損失規避傾向嘅」，而後者就冇咁「強硬」，淨係會主張例如「人喺好多時候都會有損失規避傾向，經濟學家有必要研究人類喺咩時候會出現損失規避傾向」。一般嚟講，強嘅損失規避假說响廿一世紀初已經受到嚴峻嘅挑戰，有好多經濟實驗都發現，人响好多情況下都唔會出現損失規避傾向，不過弱嘅損失規避假說依然受唔少學者採用。
揼骨

揼骨（或者寫做𢱕骨），又叫按摩或者推拿，係透過揼或者㩒身體唔同部位而令身體放鬆嘅行為，有啲人會覺得令身體更健康。揼骨嘅地方叫骨場，做呢行嘅人叫骨妹同骨仔，成日幫襯嘅叫骨精。
損失

損失 (英文：Damage) 係任何對一樣嘢嘅改變過程，搞到佢嘅功能渣咗，或者甚至完全冇哂。損失可以講緊依家，亦可以係講將來。
損傷容限

損傷容限（粵拼：syun2 soeng1 jung4 haan6；英文：Damage tolerance）指一個系統有幾能夠承受損傷，等到有人嚟修理佢為止。
揼波鐘

揼波鐘，即係耽誤、拖延時間。1980-90年代香港興玩士碌架（篤波），而租枱斷鐘頭計，為之波鐘，set 士碌架遮住啲波，係防守嘅招。對家打唔倒，會話有人揼波鐘。
損失函數

損失函數（英文：loss function / objective function），又有叫成本函數抑或代價函數（cost function），喺數學最佳化同決策論上係指一個函數，佢可以投射一件事件、一個函數抑或係一或幾個變數嘅值到實數域，嚟直觀噉表示個嘢（事件、函數、值…）代表住幾多成本。一般嚟講，最佳化問題就係要搵到代價最細嘅嗰個函數。
智永

智永（？—？）名號法極，係南朝陳到隋朝年間嘅一位和尚兼書法家。「智永」係佢出家之後用嘅法名，按佛家傳統姓釋，人稱永禪師。佢俗名姓王，係書法家王羲之嘅後代。智永最叻寫草書同楷書，代表作有《真草千字文》，有人話佢係隋唐時期學書者嘅宗匠。

生平
智永《真草千字文》
智永俗名姓王，係東晉書法家王羲之嘅第七世孫。佢鄉下喺會稽，即係今時今日浙江省紹興嗰頭。智永喺細細個嗰陣已經出咗家做和尚，後來佢雲遊去到依家屬於浙江省湖州嘅吳興縣永欣寺嗰度，喺藏書閣潛心研讀咗三十年書法，人稱永禪師。據講智永深居簡出，每日都會晨咁早開始磨墨，然後臨摹王羲之嘅字帖練字，非常努力。

主要作品
按照北宋《宣和書譜》卷十七嘅記載，宋徽宗時期嘅御府收藏咗智永嘅草書作品《常侍帖》、《參軍帖》、《故舊帖》、《至通法師帖》、《春雨帖》同《千文》，以及楷書作品《月儀》同《獻歲帖》等等。

評價
唐代書法家張懷瓘喺佢本《書斷》入面，將智永嘅章草同草書列做「妙品」，而楷書就評做「能品」。佢仲讚咗智永「微尚有道之風，半得右軍之肉，兼能諸體，於草最優」，呢度「有道」指緊草聖張芝，「右軍」就指智永嘅祖先書聖王羲之。
智者雅羅斯拉夫

智者雅羅斯拉夫 (烏克蘭文：Ярослав Володимирович，羅馬化：Yaroslav Volodymyrovych、俄文：Ярослав Владимирович，c. 978年–1054年2月) 係基輔羅斯嘅大公，由1019年做到1954年死，係基輔羅斯盛世時代嘅主要領袖之一。

歷史
雅羅斯拉夫係弗拉基米爾大帝嘅仔，而佢亞媽有可能係 Rogneda of Polotsk 或者 Anna Porphyrogenita，歷史書唔清楚。佢喺1010年開始統治羅斯托夫附近一帶嘅範圍，跟住之後管埋諾夫哥羅德嘅周圍。到1015年，佢老豆過身；雅羅斯拉夫經過同佢半細佬 Sviatopolk I 打過之後，到1019年成功繼承做基輔羅斯嘅大公。
喺佢嘅管治期間，佢主要都係著重外交，開始同北歐地區打交道，嚟減低拜占庭帝國嘅影響力，例如喺塔圖成立堡壘。佢喺1037年，亦都有份泵錢起基輔嘅聖蘇菲亞主教座堂（英文：Saint Sophia Cathedral, Kyiv）。
喺1019年，雅羅斯拉夫娶咗瑞典嘅 Ingegerd Olofsdotter 做老婆，而佢亦都繼續咗用結婚嚟維持和平嘅方法。到佢喺1054年2月過身之後，佢葬咗喺新起好嘅聖蘇菲亞主教座堂（英文：Saint Sophia Cathedral, Kyiv）。
智能城市

智能城市（粵拼：zi3 nang4 sing4 si5；英文：smart city）係環境智能上嘅一種構想，指將一座城市設計到曉用唔同嘅電子方式同感應器嚟搜集有關座城市嘅數據，而呢啲數據可以攞嚟做好多用途。
智神星

智神星 (符號：)，即係小行星2，係太陽系小行星帶嘅一粒小行星，由德國天文學家歐伯斯喺1802年發現。個名嚟自古羅馬智神雅典娜（又叫帕拉斯）。
智能三元理論

智能三元理論（英文：Triarchic theory of intelligence）係一個有關人類智能嘅理論，主將人類智能可以分做三大因素。
智能叛侶

《智能叛侶》（Ex Machina）係一部2015年嘅獨立科幻驚悚電影，由Alex Garland執導，係佢第一次做導演。主演係當勞格利遜、艾莉西亞菲瑾德、奧斯卡艾撒。
智能喇叭

智能喇叭係有虛擬助理功能嘅音響喇叭，用家只係需要開口講句指令，智能喇叭就會跟住指令去做嘢，譬如開閂屋企電器，或者提供最新天氣資訊。
智能叛變

《智能叛變》（I, Robot）係一部2004年嘅美國科幻電影，由亞歷士布雅士執導，主演係韋史密夫、碧姬莫蘭漢、占士康維爾、布魯士格連活。
晴碧花園

晴碧花園（Sunshine Grove）係由香港房屋協會發展嘅「夾心階層計劃」屋苑，喺沙田區圓洲角得怡街，近沙田第一城同埋港鐵第一城站，一共有兩棟樓，起喺多層基座上面，喺1999年起好。
晴神星

晴神星（Aethra），即係小行星132，係太陽系小行星帶嘅一粒小行星，喺1873年6月13號發現。
晴班福氏躄魚

晴班福氏躄魚（學名：Fowlerichthys ocellatus）係躄魚科福氏躄魚屬嘅其中一個種。
晶體學

晶體學（Crystallography），又叫結晶學，係地質學嘅分支學科，研究晶體原子排列嘅性質。
晴空湍流

晴空湍流（英文Clear-air turbulence，簡寫CAT）或者晴空亂流係湍流一種，因為無雲或者水氣，肉眼或普通雷達好難睇得到。呢種湍流會危及航空飛行，搞到會突然打橫加速或者打直升降。
晴空湍流遠程都有光學架生可以測得到。
晶圓代工模式

晶圓代工模式（英文：Foundry Model）係微電子工程同製造嘅一種商業模式，由一間半導體製造廠（Semiconductor Fabrication Plant），或者叫晶圓代工廠（Foundry），同埋一間集成電路設計公司組成，雙方都係獨立嘅公司（一般係「無廠半導體公司」；英文：Fabless Semiconductor 公司）或者係子公司嘅關係。
最初，啲集成器件製造商（Integrated Device Manufacturers，IDM）都會同時做設計同埋製造集成電路，例如英特爾、三星、德州儀器等。後嚟好多公司，只係做設計嘅工作，呢啲公司俾人叫做「無廠半導體公司」（英文：Fabless Semiconductor Companies），例如 AMD、輝達（Nvidia）、高通（Qualcomm）；將生產嘅工序交俾嗰啲純晶圓代工廠，例如台積電、格羅方德（格羅方德）、聯電等，佢哋只係幫其他公司製造半導體裝置，而唔做設計嘅工作。
集成電路生產設施嘅建造同維護費用都好貴。除非佢哋可以保持到生產設施嘅幾乎充分使用，否則呢啲產能嘅浪費會成為公司嘅財務負擔。晶圓代工模式用兩種方法去避免呢啲產能浪費：無廠半導體公司透過唔需要擁有呢啲設施嚟避免成本；另一方面，商業晶圓代工廠會幫全球嘅無廠半導體公司代工，透過精準嘅生產線安排、定價同埋承包，保持佢哋工廠嘅生產設施充分使用。

歷史
設計同生產呢啲裝置嘅公司，原本係負責製造微電子裝置嘅。呢啲製造商，既做製造工藝嘅研發，又做微電路設計嘅研發。
第一間純玩晶圓代工嘅半導體公司係台灣半導體製造公司（台積電：台積電），佢哋係喺政府工業技術研究院（工研院）分拆出嚟嘅，喺1987年，工研院將半導體嘅設計同製造部門分拆，呢個分拆嘅模式最初係由加州理工學院嘅 Carver Mead 提倡嘅，但係俾人認為太貴，唔太適合。設計同製造嘅分離就係晶圓代工模式，而無廠半導體公司就將生產工序外包俾半導體晶圓代工廠。
無廠半導體公司無任何半導體製造能力；佢哋同商業晶圓代工廠簽訂合同，將製造工序外判。無廠半導體公司專注喺研發 IC 產品；晶圓代工廠就專注喺製造同測試實體產品。如果嗰間晶圓代工廠冇任何半導體設計嘅能力，佢就係一間純半導體晶圓代工廠（pure-play semiconductor foundry）。
唔係所有半導體公司都係將設計同製造分開嘅。有啲公司仍然保留兩種工作，佢哋嘅執行營運，受益於設計同製造技能嘅密切結合。有啲公司會製造一啲自己嘅設計嘅晶片，然後喺佢哋睇到價值或者尋求特殊技能嘅情況下，將部分工序外判俾其他人去製造或者設計。
總結嚟講，晶圓代工模式係一個旨在優化生產力嘅商業願景。

MOSIS
MOSIS ( Metal Oxide Semiconductor Implementation Service，中文可以譯做：金屬氧化物半導體實現服務 ) 係一個多項目嘅晶片服務（multi-project wafer service，又叫做shuttle service，穿梭服務），提供金屬氧化物半導體 ( MOS ) 芯片設計工具同相關服務，令大學、政府機構、研究所、初創企業可以既有效又有成本效益咁去攞到芯片工程原型（prototype）。
設計師提交設計俾工廠，而呢啲提交係用商業公司嘅閒置產能去製造嘅。當一個加工步驟同兩個操作兼容嘅時候，製造商可以將一啲用嚟做 MOSIS 設計嘅晶片，安排同其他晶片用同一個工序。商業公司（擔任晶圓代工嘅工廠）點都需要執行呢啲工序，所以佢哋實際上係喺 MOSIS 嗰度攞到額外嘅錢，去做佢哋已經做緊嘅嘢。喺唔夠嘢做，產能過剩嘅工廠，MOSIS 設計亦可以幫佢哋好好利用呢啲閒置嘅設備，避免昂貴嘅資本設備閒置咗。
昂貴生產線嘅使用不足，甚至閒置，可能會導致工廠出現財務危機，甚至破產，所以盡量利用剩餘嘅晶圓生產容量對呢啲資本密集（Capital Intensive）公司好重要。用盡辦法「賣出」剩餘嘅晶圓容量，係一個將工廠利用率最大化嘅方法。所以，經濟因素創造咗一個氣候，即係晶圓廠經營者想賣出剩餘嘅晶圓製造能力，而設計師同埋初創企業好想「買」呢啲剩餘製造能力，咁就唔需要用大筆嘅錢（過億美元）去擁有自己嘅晶圓廠。
雖然 MOSIS 向一啲無自己嘅晶圓工廠嘅客戶打開咗大門，為晶圓代工廠賺取額外收入，同埋為客戶提供相對廉價嘅服務，但係想做好 MOSIS 生產經營嘅生意係好難嘅事。商業晶圓代工廠只能夠以額外收入嘅方式出售晶片產能，作為次要嘅商業活動。晶圓代工廠對 MOSIS 客戶嘅服務同支持都係好少保證嘅，始終 MOSIS 唔係晶圓代工廠嘅主要業務。商家嘅選擇決定咗佢哋提供俾無廠半導體公司嘅設計、開發流程、可用嘅技術。商業晶圓代工廠可能需要專有同埋非便攜式（non-portable）嘅準備步驟。 晶圓代工廠關注保護佢哋嘅商業秘密，所以晶圓代工廠可能只會喺經過繁重嘅保密程序（nondisclosure procedure）之後，先至願意向設計師發放重要數據。

專門嘅晶圓代工廠
喺1987年，世界上第一間專門嘅商業晶圓代工廠開業：台灣半導體製造公司（台積電，TSMC）。「專門」係指同當時嘅典型嘅商業晶圓廠唔同，當年佢哋嘅主要商業活動係製造同銷售自己嘅 IC 產品。專用嘅晶圓代工廠為客戶提供咗幾個重要嘅優勢：第一，佢唔會將生產出嚟嘅成品 IC 產品賣入供應渠道；所以一個專用嘅晶圓代工廠永遠唔會直接同佢嘅無廠半導體客戶競爭（消除咗無廠半導體公司嘅一個共同關注點，唔需要擔心競爭）。第二，專用嘅晶圓代工廠可以根據客戶嘅需要擴大生產能力，除咗提供全規模生產線之外，仲提供低數量嘅 Multi-Project Wafer Service（又叫做 Shuttle Services；穿梭服務）。最後，專門嘅晶圓代工廠提供一個基於行業標準 EDA 系統嘅「 COT-flow 」（客戶擁有嘅模具），而好多 IDM 商家要求佢嘅客戶用專用（非便攜式；Non-portable）嘅開發工具。 COT 嘅優勢係令到客戶可以完全控制設計過程，由概念到最終設計。

晶圓代工廠銷售排名
純代工（Pure-play semiconductor foundry；純晶圓代工廠）係指一啲唔會（或者唔會大量）提供自己設計嘅 IC 產品嘅公司，佢哋經營半導體製造嘅工廠，專注喺幫其他公司生產 IC 。
集成器件製造商（ IDM ）半導體工廠係指公司（例如德州儀器、 IBM 同三星等）加入晶圓代工市場，只要各方之間無利益衝突，就會提供代工服務俾其他半導體公司。

財務同知識產權問題
同所有其他行業一樣，半導體行業都要面對挑戰同障礙。
隨住每一代新晶片嘅推出，技術嘅穩步改進，意味住成本都會穩步增加。大型商業晶圓代工廠同佢哋嘅無廠半導體公司客戶都感受到財務壓力。新嘅晶圓代工生產線嘅成本超過10億美元。呢啲費用一定要轉嫁俾客戶。好多商業晶圓代工廠都同佢哋嘅競爭對手成立咗合資企業，目的就係將研究同設計開支同工廠維修開支分開。
晶片設計公司有時會避開其他公司嘅專利，最簡單嘅做法就係幫襯一間同專利擁有者簽咗廣泛交叉授權協議嘅晶圓代工廠。
半導體公司最擔心嘅係俾其他公司偷設計資料；偷咗設計資料嘅公司好少會直接複製人哋嘅設計，因為明顯嘅複製好容易由晶片嘅特徵識別出嚟。但係，包括任何工序、製程系統、操作方法或者概念嘅數據都可能會俾人賣俾競爭對手，噉樣可以慳返幾個月或者幾年時間嚟做嗰啲煩躁嘅逆向工程（reverse engineering）。
晴隆

晴隆係中國貴州黔西南下轄嘅一個縣，有1327平方公里咁大。
晶體

晶體係原子、離子或者分子跟住一定嘅周期性，喺結晶過程入面，喺空間排列成有一定規則嘅幾何外形嘅固體。
智人

智人（Homo sapiens），係人科人屬嘅唯一而家仍然存在嘅品種，亦即係人嘅品種。
摩希聖丹尼

摩希聖丹尼（法文：Morey-Saint-Denis），係法國布爾岡黃金丘嘅其中一個市鎮。
摩打

摩打（粵拼：mo1 daa2 | 英文：motor），又名馬達，意思即係發動機噉解，係將電力或電油轉做郁車動力之機械。最廣義上包嗮將非機械能量轉化做機械能（即係令啲嘢郁）嘅機械。
摩拉縣

摩拉縣（馬來話：Daerah Brunei Muara）係汶萊四個縣之一，北面係南中國海，東南係汶萊灣，南西同馬來西亞沙撈越州林夢省接壤，縣城係斯里巴加灣市（又係汶萊首都）。呢個縣面積達570平方公里，全縣人口（2006年）大約21.83萬人，係汶萊最北面嘅一個縣，亦係汶萊面積最細嘅行政區。
呢個縣分咗18個鄉（巫金），其中6個由水上村落組成。
汶萊河流經呢個縣，其他主要城鎮包括摩拉（英文：Muara, Brunei）等。

人口
根據2019年人口估計，摩拉縣人口大約有319,500人，佔全國總人口69.5%。
摩希

摩希（法文：Morey），係法國布爾岡桑恩盧華嘅其中一個市鎮。
摩托羅拉

摩托羅拉（Motorola）係美國一間電訊公司，1928年開張，曾經係其中一間主要手提電話生產商。
摩托羅拉StarTAC

摩托羅拉StarTAC（英文：Motorola StarTAC）係美國摩托羅拉公司推出嘅一款功能電話產品，1996年發售。
摩托頭

摩托頭（Motörhead）係英國搖滾樂隊，1975年出道。
替代法

替代法（英文：substitution cipher）係密碼學裡面加密法嘅其中一種方法。

定義
替代密碼都叫做替換密碼，係明文中每一個字符被替換成密文中嘅另一個字符。接收者解密後就還原返做明文。

單碼加密法
每一個明文嘅字符用一個相應嘅密文字符代替。

移位密碼
移位密碼能夠透過數學上同餘嘅方法進行計算，首先將字母用數字替代，A=0, B=1, C=2 ...。依家移 n 嘅加密方式為：
解密就係：
如果 n = 3, 就通常叫做凱撒密碼。

仿射密碼
移位密碼可以廣義化，得出：
當中嘅
A 同 B 係整數，而且 A 必須同 M 互質。
M 係字母數量
最低工資

最低工資（minimum wage）係指立法制定人工最低一定要喺某個數。

爭議
有分析認為，最低工資會減低工作需求，減少職位量，長遠嚟講只會導致更加多嘅長期失業。亦都有專家認為，最低工資對中小企業嘅傷害實際上比大企業多好多。
替代性

替代性，互換性，喺經濟學上，講啲嘢貨或嘢嘅特性，呢特性嘅單位可以互相交換替代。好似一安士嘅 999 嘅純金，可以同另一嚿一安士嘅 999 嘅純金，互相交換替代。所以某個單位嘅金就有替代性。
最佳作曲人獎

金曲獎最佳作曲人獎係依家金曲獎頒發項目，喺1990年首屆設立。1997年第8屆起，增設傳統暨藝術音樂作品類（時稱非流行音樂類）獎項，流行音樂類同傳統暨藝術音樂作品類都設「最佳作曲人獎」。
2008年第19屆起，流行音樂作品類增設演奏類最佳作曲人獎，令每屆金曲獎流行音樂類有2座「最佳作曲人獎」。傳藝類最佳作曲人獎就喺2014年第25屆併入「最佳創作獎」。

歷屆流行音樂類得獎暨入圍名單
想搵第十九屆起至今之演奏類獎項，請睇演奏類最佳作曲人獎 (金曲獎)。

黃建為／尋人啟事《尋人啟事》／亞神音樂娛樂股份有限公司
李榮浩／喜劇之王《李榮浩》／華納國際音樂股份有限公司
林俊傑／你給我聽好《米。閃》／環球國際唱片股份有限公司
常石磊／不散，不見《不散，不見》／環球國際唱片股份有限公司

回味
《永恆。承諾》
果核有限公司
替代文字

替代文字（英文：alternate text，簡稱 alt text，又叫 text alternative）係指圖（或者其他非文字資料）喺用家睇唔到（包括因任何技術或者其他原因唔能夠正常顯示）嘅時候出現嘅文字，喺網頁嘅主要用途包括畀盲人透過熒幕閱讀器知道張圖係乜嘢，通常唔會好長。提供替代文字係喺數碼世界建立無障礙環境嘅支柱之一，喺一啲國家或者地區（例如安大略）可能係法例規定。
網頁嘅替代文字本來其實唔係畀盲人用，而係畀文字式網頁瀏覽器嘅用家用；一般嘅用家喺圖唔能夠下載嘅時候亦都可能會見到替代文字。

網頁應用
喺 HTML，alt 屬性係為圖像定義替代文字嘅主要方法，但係 alt 屬性淨係可以用喺用 img 標籤定義嘅圖。W3C（訂定互聯網網頁標準嘅國際組織）對網頁嘅替代文字應該點寫有正式指引，係 WCAG 標準嘅一部分。
網頁上面嘅替代文字唔會好長，主要有兩個技術原因：第一係喺文字式環境（例如終端機），螢幕可以顯示嘅字數有限，用長嘅替代文字好唔合理；第二係用熒幕閱讀器嘅時候，如果替代文字太長，熒幕閱讀器唔會讀哂啲字，結果盲人仍然唔會知道張圖係乜。如果要寫長嘅替代文字，喺 HTML 可以用 longdesc 屬性，或者用 object 標籤。
為其他 HTML 元素定義替代文字嘅方法包括 aria-label 屬性（ARIA 標準嘅一部分），或者用 object 標籤嘅時候寫埋標籤嘅 ｢內容｣。
網頁並唔係單指網站；例如宣傳用嘅電子信其實係一種網頁，一般嘅電子書嘅主要部件其實亦都係網頁。
最·危險人物

《最·危險人物》（英文：The Most Dangerous Man）係2010年由香港影音使團製作嘅福音電影，講述曾經轟動一時嘅賊王葉繼歡改過自新嘅傳奇故事。

劇情簡介
1978年，17歲嘅嚴歡（黃子揚 飾）從大陸海豐偷渡嚟香港。為咗令到家人有更好嘅生活，佢選擇咗捷徑，成為咗犯案纍纍嘅悍匪。憑住手上嘅AK-47，令佢成為1990年代香港冇人唔識嘅大賊、頭號通緝犯。佢自以為可以主宰一切，但其實真正主宰宇宙嘅上帝，正在默默噉俯視住佢嘅所作所為。
最佳作詞人獎

金曲獎最佳作詞人獎係依家金曲獎頒發項目，喺1990年首屆金曲獎設立。1991年第3屆起至1996年第7屆完，依歌詞語言分做「最佳國語歌曲作詞人獎」同「最佳方言歌曲作詞人獎」2獎項。1997年第8屆起，原作詞人獎項合併同歸喺「流行音樂類」獎項。同年喺增設嘅「傳統暨藝術音樂作品類」（時稱「非流行音樂類」）獎項入面，另頒「傳統暨藝術音樂作品類」最佳作詞人獎，直至2014年第25屆傳藝金曲獎中併入「最佳創作獎」。歷屆入圍嘅作品唔理喺詞同曲嘅配合同流暢，喺用字嘅精準度、營造嘅氛圍等都屬各年度嘅上乘作品。

Hush／尋人啟事《尋人啟事》／亞神音樂娛樂股份有限公司
黃偉文／喜劇之王《李榮浩》／華納國際音樂股份有限公司
林夕／你給我聽好《米。閃》／環球國際唱片股份有限公司
林夕／一切安好《不散，不見》／環球國際唱片股份有限公司
書櫃

書櫃，有啲又叫書架，係種放書嘅傢俬，形狀通常都似一個無門嘅櫃，入面可以一行行噉放書。
書母

書母（粵拼：syu1 mou5；中古漢語拼音：sjo），係中古漢語聲母，屬齒音中嘅正齒音，屬章組，係全清聲母。喺後世佢同生母合流成審母，因爲喺韻圖三等，所以又叫審三（sam2 saam1）。

擬音
學界一致擬成/ɕ/。

上古來源
喺上古音研究，有個定論叫照三歸知，意思係話書母來源自知組（端組）。

喺粵語嘅演變
書母喺粵語同心母合流，成s，聲調喺陰聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅s聲母來源自中古音嘅心、崇、生、常、書、船、邪七母。

喺吳語嘅演變
同粵語歸入心母，對應嘅吳拼係s。

喺普通話嘅演變
書母喺普通話係捲脷音，讀sh。

喺日文嘅演變
無論吳音漢音，都係讀さ行。

喺韓文嘅演變
同粵語一樣，讀ㅅ。

喺越南文嘅演變
讀th，聲調喺陰聲調。
書記

書記喺共產黨入面係阿頭嘅職位，負責組織入面嘅日常工作，有時甚至有最後話事權，係權力好大嘅職位。共產黨組織由上到下，由中央到地方都有由書記負責嘅黨委，負責人又叫黨委書記。共產黨個阿頭好多時都叫總書記，係共產黨執政國家嘅最高領導人。
喺香港，書記又叫書記員，一般係指普通文員或者筆記員，同共產黨嘅書記性質完全唔同。
呢篇書記係政治類嘅楔位文章，未完成；麻煩你幫手加下料，充實佢。
書面語

書面語，亦叫書面文，係人喺用嚟寫嘢同埋睇（閱讀）嘅文字。基於口講嘅說話發展出來，係有字之後跟住出現。
並唔係所有民族都有書面語，因此亦只係得識字嘅人先識書面語。

特色
書面語基於口語，慢慢發展成唔似口語嘅、自成一格嘅語言，有自己一套邏輯，叫文法。書面語係需要學嘅。書面語亦會反過嚟影響返口語。
口語需要會講嘅人，如果會講嘅人死晒，呢種口語就冇咗。即使，識某種書面語嘅人死晒，嗰種書面語可以繼續存在，好似埃及嘅象形文字。
書面語唔使靠人把口，可以通過其他途徑傳開，傳播速度同範圍比口語快同遠。
因為書面語係人喺文本上面交流所用嘅語言，相對於口語，有佢嘅內在嘅穩定性。呢樣體現喺空間同時間兩個跨度上面：
喺空間跨度上，就算各地方言迥異，口語好唔同，甚至可能係用唔同嘅語言，但都重可以用一樣嘅書面語（比如講古代中國文言喺南、北方嘅使用以及對日、韓等東亞國家嘅影響）。
喺時間跨度上，就算口語會以幾十或上百年為週期做大嘅演變，但係書面語喺呢段期間變化好細。相對嚟講，書面語比口語變得慢。
書面語唔單止可以記錄歷史上面語言嘅變化，重隨住文字嘅傳播，會將一種語言向其他語言地區擴散，等其他語言範圍裏面受教育嘅人俾另外一種書面語影響，而將呢種書面語嘅成分帶入口語，影響當地口語嘅變化，等各種唔同語言加快互相融合嘅速度同範圍。

喺中國嘅定義
喺中國嚟講，書面語就係基於官話口語嘅白話文（官話白話文（中文：官話白話文））。喺新文化運動（中文：新文化运动）之後取代由春秋戰國時期用到1910年代嘅文言文。
書評

評價：評論者會表達自己對書嘅看法，包括優點同缺點。
結論：總結書評，可能會推薦或者唔推薦讀者閱讀呢本書。
書評可以幫讀者瞭解一本書嘅價值，嚟決定值唔值得花時間去睇。
書洞站

書洞站係釜山地鐵4號線沿線嘅一座地底車站，喺韓國釜山廣域市金井區書洞（韓文：서동 (부산)）。

車站結構
站體係2面2線側式月台嘅地底車站，等車月台有月台幕門，並有4處出口。

史
2011年3月30號：落成啟用。
書面挪威文

書面挪威文（bokmål）係兩種挪威文其中一種，85%挪威人用緊，比較似丹麥文。
李嘉慧

李嘉慧（英文：Sofie Rahman，1975年4月12號—）係香港女模特兒，1995年度香港小姐競選嘅亞軍同最上鏡小姐。佢係中、英、馬來混血兒。
李嘉榮

李嘉榮（Li Ka-Wing）係香港電影剪接師，香港剪輯協會（HKSE）會員，2000年入行。香港出世。2018年香港電影金像獎最佳剪接。
李嘉濤

李嘉濤，香港親中派政治人，香港再出發大聯盟發起人之一。
李嘉文

李嘉文（英文名：Jessica Lee，1992年10月18號—），曾用藝名黃慘盈，係香港女演員，曾經係毛記電視嘅「偽員」（藝員），佢個藝名影射新聞主播黃紫盈。佢2017年離開毛記電視，移居美國進修同發展。

簡歷
李嘉文喺香港浸會大學傳理學院新聞系畢業，做過一年國泰航空嘅空姐，2014年參與香港電視網絡（HKTV）招聘活動，臨簽約時HKTV卻唔獲發牌，後尾獲朋友介紹拍麥當勞廣告，之後再加入《100毛》做Fashion版編輯，最後做埋毛記電視主播，開始用藝名「黃慘盈」，而佢接受傳媒訪問問到原名時只會答英文名「Jessica Lee」。
2016年5月11號，黃慘盈喺萬千呃Like賀台慶憑節目《毒家試愛》攞毛記電視最Like女主角。
李嘉晉

李嘉晉（英文：Marco Lee，1992年11月5號—）係香港無綫電視基本藝人合約男藝員，參加第26期無綫電視藝員訓練班入行，而家主要喺無綫拍電視劇。

演出作品
呢個表唔完整，歡迎加料。
杏子御津

杏子御津，係日本嘅一個女藝人同埋配音員。
杏彤園

杏彤園（Hatton Garden）係英國倫敦劍頓區荷邦一個細區，係倫敦珠寶同鑽石買賣嘅集散地。
杏桃

杏桃（英文：Apricot），又叫杏果，係杏嘅果，亦係種生果，果皮同果肉呈橙紅色，中間有粒啡色果核。
杏仁糖

杏仁糖係用大杏仁做嘅糖，有時會加落朱古力入面，又或者加落結婚蛋糕同聖誕蛋糕面頭。
杏仁霜

杏仁霜，簡稱杏霜，又叫杏仁茶，係用杏仁整嘅嘢飲，用南杏（甜杏仁）、小量北杏（苦杏仁）同食糖預先磨成粉，飲嗰時可以用暖水或滾水沖開，想口感滑可以落些少淡奶。
杏仁豆腐

杏仁豆腐係中國式同日本式甜品，個樣似豆腐，但無豆腐或者黃豆成份，而係由南杏、杏仁、大菜同食糖整成嘅布甸，雪凍食，好多時都配生果塊食。
杏桃色

杏桃色色彩座標HTML#FBCEB1數值限制範圍：友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
杏桃肉嘅色
杏桃色，有時簡稱杏色，係隻黃色，似杏桃肉，黃中偏橙。
李家超

李家超，GBM，SBS，PDSM，PMSM，JP（英文：John Lee Ka-chiu，1957年12月7號—），係現任香港特別行政區行政長官兼維護國家安全委員會主席。做過政務司司長，兼且做過候選人資格審查委員會主席。香港警察出身，曾經做過保安局局長、副局長同埋警務處副處長。

簡歷
李家超係廣東番禺人。小學時期入讀五邑工商總會學校，中學就讀九龍華仁書院。在職進修期間取得澳洲查理斯史都華大學公共政策同行政碩士。
1977年加入皇家香港警察，任職見習督察。1997年升任為總警司。
李家超喺警隊服務33年期間，曾經任職多個唔同部門，負責行動工作、刑事調查、警察投訴、服務質素、人事、訓練、資訊科技系統、財務、政策制訂、策劃同發展等。崗位包括西九龍總區指揮官、助理處長（刑事），同埋刑事及保安處處長。佢有豐富刑事調查，危機管理同保安經驗。
佢離開警隊之前，擔任警務處副處長（管理）一職，負責警隊管理制度嘅發展同運作。原定響2014年退休。
2012年10月1號就任保安局副局長，協助保安局局長制訂政策，管理資源。佢因為做政治任命官員而放棄英國國籍。
2017年7月，李家超出任保安局局長，係史上第一位警察出身嘅保安局局長。任內曾經處理轟動國際嘅反送中運動，佢支持差人嘅立場同言行都係爭議。2020年8月7號，美國財政部宣佈制裁十一位破壞香港自治嘅官員，其中就有李家超。
2021年6月23號，國務院根據行政長官林鄭月娥嘅提名同建議任命李家超爲政務司司長，25號公佈同生效，同時免去原保安局局長職務，由警務處原處長鄧炳強接任，實際上李家超同鄧炳強係得到中共直接提拔。李家超成爲頭一位差人出身嘅司長，打破以往都係由政務官任職呢個職位嘅傳統，警察出身嘅李鄧受到中共重用，出現武官治港嘅情況。
2021年6月28號至7月1號，​行政長官林鄭月娥去北京參加中國共產黨成立100週年慶祝活動。李家超在任政務司司長三日後，首次署理行政長官職務。7月6號，佢出任香港特別行政區候選人資格審查委員會主席。
2022年4月6號，中聯辦同選委見面，有選委響會後同媒體講「李家超將會係中共唯一支持嘅候選人」，呼籲其他選委支持佢。同日下晝三點，佢交咗辭職信。五點半，佢響記者會上話若果獲批，將會參選2022年香港特別行政區行政長官選舉。4月8號，佢嘅辭職獲得批準；同日佢就交表格參選，仲邀請埋全國人大常委譚耀宗出任辦公室主任。
2022年5月8號，李家超喺第6屆香港行政長官選舉作為唯一候選人以1416票當選。
2022年5月20號，中共國務院總理李克強簽署國務院令，任命李家超為香港第六任行政長官。同年5月30號，李家超響中南海接受李克強頒授任命狀，正式獲任命做香港第六任行政長官，係香港歷史上第一個連政綱都冇就做行政長官嘅人。

妻兒入英藉同「愛國者治港」原則
2020年5月30號，《東方日報》披露李家超老婆林麗嬋同兩個仔都揸英國籍。2021年6月25號，李家超啱啱升官，《明報》向政務司長辦公室查詢佢哋咁嘅情況，有冇違背「愛國者治港」原則，收唔到回應。2022年6月20號，爾種矛盾被做過香港總督嘅彭定康提及；渠話香港不停衰落，建議李家超為此鼓勵妻兒保留英國護照。

婚前性行為事實同「衰十一」猜測
李家超中學時嘅學業成績唔錯，香港大學工程學系肯收佢，不過李家超冇入讀，轉而走咗去皇家香港警察度打工，佢話噉係由於家庭原因。2021年6月27號，謎米香港引述自稱係李家超中學同學嘅間接報料，獨家指稱詳情係李家超當年未結婚就同人哋做愛，搞大咗對方個肚，被迫輟學，即刻揾錢來養家；《明報》喺2022年4月8號重提關於李家超嘅陳年報道，並列渠嘅結婚年份同大仔李文龍嘅歲數，顯示渠的確令之後嘅老婆林麗嬋未婚懷孕；《信報》亦喺同日作出較為隱晦嘅同類印證。一反慣例，香港政府無公開過林麗嬋爾個特首夫人嘅年紀，令民眾疑惑；2022年5月16號，邵子風喺Facebook出咗條配圖之中有李家超同林麗嬋個樣嘅開玩笑IQ題，讀者計算之後，會得出「李太交配時年齡」為「十一歲、十二歲或十三歲」嘅答案，間接顯示「李生」「衰十一」。；李家各人同香港政府等方面，皆無否認或承認李家超有「衰十一」。唔少時事評論員同網民，亦因無從確認真相，而作出諸多猜測，甚至懷疑李家超有戀童癖。

發表顛覆常理嘅香港「民主」理論
睇埋：英國阻礙香港民主自治制度謠言
喺聯合國人權理事會第49屆會議期間，舉辦左個「香港明天更美好」主題視像邊會，李家超以港方代表發言講野，聲稱立左《港區國安法》之後，阻止左好多暴力暴亂嘅出現。佢仲話，香港嘅民主進程係喺中共行使主權之後先開始，仲話「完善選舉制度」後嘅立法會有競爭，行事效率高。最後，佢仲話香港嘅各類自由無比人減少到。不過，早喺英屬香港年代，香港英國政府同香港政府喺第二次世界大戰後都有喺香港推動民主同人權工作，但呢啲都受到中共干預同埋其他唔同因素，令1997年之前嘅香港最終未達到全面民主化。
李家駒

李家駒，香港親中派政治人物兼體育、演藝、文化及出版界人士。

選舉經歷
喺2021年9月，佢經指定團體提名(香港出版總會)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
李家鼎

李家鼎（英文名：Steve Lee，1946年11月1號—），係香港無綫電視部頭合約男演員，早年憑演出無綫處境劇《香港八一》系列而出名，2016年再憑主持《阿爺廚房》令觀眾留意到佢煮嘢食好掂。
李家聲

李家聲（Dickson Li Ka Sing，1967年6月12號—）係無綫電視演員，喺1987年無綫電視藝員訓練班畢業之後加入無綫電視，服務無綫電視多年。
2018年同老婆移居檳城峇都丁宜過退休生活。
李家葳

李家葳，台灣激進親中派中華統一促進黨（統促黨）政治人物，曾經代表統促黨喺2020年出選第10屆中華民國立法委員選舉（臺中市第四選舉區），但未能當選。
李家誠

李家誠，香港親中派政治人物兼商界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
李家舜

李家舜，中國廣告界人物，曾經喺盛世長城(上海)擔任董事總經理，奧美上海董事總經理，陽獅集團大中華區聯合首席執行官。

喺野雞大學攞博士學位資格
佢喺2012年對外公佈話自己攞到亞洲知識管理學院博士學位資格，但呢間學院嘅地位備受質疑，其中2019年香港有線新聞就揭露咗呢間大學其實係野雞大學，比錢就有得攞佢哋唔同嘅頭銜。
李家謙

李家謙（粵拼：lei5 gaa1 him1，Lei Ka Him，1991年8月16號—），喺澳門出世，係澳門足球運動員，而家澳門足球代表隊嘅成員。
攬操

攬操，或者獨操、壟斷，係指市場上得一個大賣家，有能力聯手操控市場，其他賣家好難入去競爭。
攪珠機

攪珠機又叫做搖獎機，抽出當中數字波，成為彩票攪珠結果。六合彩就係用咗攪珠機攪出啲中獎冧吧。
攝青鬼

攝青鬼即係話啲失驚無神彈出嚟嚇親人嘅人，十足十成隻攝青鬼咁。

典故
相傳，有因為深仇大恨，而又報唔到仇嘅人，可以瞓喺棺材裏頭，瞓喺屍底七七四十九日，唔食唔飲而修練成鬼嘅半人半鬼，叫攝青鬼
。

例
哇，你隻攝青鬼，無啦啦唔知邊度嚟，俾你嚇到魂魄都唔齊。
攤分

攤分（Amortisation）係句財經行話，即係爭人一大筆數，逐啲還，每期還嘅通常都同一個數（咁好計啲），開頭本金大，主要係還利息，後尾就息隨本減，還嘅主要係本。
如果老闆派利是畀公司阿頭，叫佢平均分畀其他同事，都叫做攤分。
攪拌機

攪拌機（粵拼：gaau² bun⁶ gei¹）係一種用嚟整碎嘢食嘅電器。
日高里菜

日高里菜 ，係日本嘅一個女藝人同埋配音員。
旦旦

旦旦（12月11號—），係中國音樂製作人。

經歷
佢製作嘅大碟《綠松石》攞到華語金曲獎2014年十佳心靈音樂唱片。佢製作過電影《塔洛》嘅宣傳曲。

音樂製作作品
呢個表唔完整，歡迎加料。
《Fly》
《綠松石》
早午餐

早午餐係響早餐時間同午餐時間之間食嘅餐。英文Brunch就係代表breakfast同lunch嘅結合。佢通常響禮拜日食，因為果日啲人要做禮拜或者訓晏咗，所以早餐同午餐一齊食。早午餐份量比早餐豐富，但食物就同早餐同午餐差唔多。
早園竹

早園竹（粵拼：zou5 jyun4 zuk1；學名：Phyllostachys propinqua），又嗌早竹、沙竹（saa1 zuk1）、桂竹（gwai3 zuk1）、雷竹（leoi4 zuk1）、燕竹（jin3 zuk1），係禾本科剛竹屬嘅落葉竹本植物，喺中國華東三省同兩河地區、京津唐、山東、廣西、貴州、湖北先至搵到。

樣
植株高6～8m，胸徑3～4cm，中間每隔1～2dm就有分節，而且多數一邊腫脹；一般新稈深綠，分節位紫啡色。葉長7～16cm，闊1～2cm，樣近似披針。

用途
植株主要用嚟整編織同綠化植株、庭院植物用途，成隻竿可以整柄材或晾衫架用。
早坂良太

早坂良太（1985年9月19號—）係日本足球員，司職前鋒，效力北海道札幌岡薩多。
早安世界

早安世界（日文：おはよう世界／おはようせかい）係NHK衛星第1頻道（BS1）播出嘅新聞節目。
1993年10月4號開始嘅「早安世界頭條新聞」，係喺世界各地嘅電視台播報嘅新聞摘要。喺東京嘅演播室，我哋會介紹呢啲新聞節目同埋傳遞世界各地嘅近身話題、經濟資訊同埋天氣預報。呢個節目名係對應地面頻道同埋NHK綜合台其他同時間帶嘅「早安日本」節目嘅致敬。
早乙女太一

早乙女太一，係日本嘅一個男藝人同埋演員。
柴咲幸

藝名係嚟自漫畫《少女ケニヤ》。柴崎幸14歲嗰陣鍾意川上潤子（かわかみじゅんこ）嘅漫畫《少女ケニヤ》，所以將女主角「柴崎紅」（日文發音同「柴咲コウ」一樣）個名改做自己個藝名。2004年開始，柴崎幸因為同妻夫木聰合作拍《Orange Days》（橙色歲月）而傳出緋聞。
柴宗訓

柴宗訓（953年9月14號—973年），係後周第三位皇帝，亦係後周最後一個皇帝，959年到960年在位，佢無廟號，史稱周恭帝。

生平
佢阿爸係後周世宗柴榮。959年，柴榮過身，6歲嘅柴宗訓繼位，就係周恭帝。
960年，將領趙匡胤憑住陳橋兵變迫周恭帝讓位，建立趙宋，後周滅亡，之後重降封鄭王。
973年，柴宗訓過身，死嗰陣，得嗰20歲。
柴崎晃誠

柴崎晃誠（1984年8月28號—）係日本足球員，司職中場，效力廣島三箭。
柴戸海

柴戸海（1995年11月24號—）係日本足球員，打中場位置，效力浦和紅鑽。
柴暢彥

柴暢彥（1974年4月18號—）係日本足球員，司職後衞，效力過大宮松鼠，新潟天鵝，及草津溫泉。
柴小屋雄一

柴小屋雄一（1983年6月16號—）係日本足球員，司職後衞，效力過大分三神，水戶蜀葵，鳥棲砂岩，及愛媛FC。
柴崎岳

柴崎岳（1992年5月28號—）係日本足球員，司職中場，曾經喺2014～2015年間爲日本足球代表隊出場13次，入咗3球。
柴崎貴廣

柴崎貴廣（1982年5月23號—）係日本足球員，司職守門員，效力東京綠茵。
柴崎邦博

柴崎邦博（1985年4月1號—）係日本足球員，司職守門員，效力過大宮松鼠，及栃木SC。
樋口寛規

樋口寛規（1992年4月16號—）係日本足球員，司職前鋒，效力福島聯。
樋口智惠子

樋口智惠子 ，係日本嘅一個女藝人同埋配音員。
樊馨蔓

樊馨蔓（粵拼：faan4 hing1 maan6；1966年—），係中國導演、記者、填詞人。佢喺中央戲劇學院畢業。佢係《感動中國》節目嘅導演。佢都幫過《建國五十週年》拍過記錄片。

經歷
2006年，佢為電視劇《神鵰俠侶》嘅主題曲《天下無雙》填詞。2014年，佢第一部做導演嘅作品《愛的頻率》播出。2015年，佢做電影《戰神蚩尤》嘅導演。2017年，佢為《新俠客行》電視劇嘅片頭曲《俠客行》填詞。
樋口知行

樋口知行（1985年3月2號—）係日本足球員，司職前鋒，效力過草津溫泉。
樋屋奇應丸

樋屋奇應丸係日本兒科藥，由樋屋製藥造，對細路消化不良、肚痾、夜睡不寧有功效。樋屋奇應丸話自己1630年代開始出現，有近380年製造史，由人蔘、熊膽、沉香、麝香同牛黃等中藥提煉成。
呢隻藥丸電視廣告歌響日本同香港好多人識。香港廣告歌歌詞用粵語寫，陳汝松作詞。廣告歌響1980到1990年代經常響香港電視播，畫面係健康BB邊笑邊爬，廣告歌用響亮女聲唱「醫病兼補益，樋屋雙重療效，好使好用三百幾年，家家傳誦，BB肚痾、嘔奶、消化不良，感冒傷風、夜睡不寧、神經緊張，咁就要快食樋屋、樋屋，樋屋奇應丸！」。最後以資深配音員周永坤一句：「樋屋奇應丸係療效顯著有固本培元嘅家庭良藥，有佢看門口您就可以安寢無憂」作結。1993年之後播嘅廣告版本已經無咗旁白得返隻歌，時至今日呢個廣告偶然都會喺電視播。2010年，樋屋奇應丸因為寧神丸而轉曬成隻廣告歌，由陳汝松歌詞加女聲變成新歌詞加男女合唱「寧神，樋屋減壓寧神。勞累、緊張、瞓唔好，體虛氣弱、心浮躁；腸胃不適、傷風感冒，樋屋醫病補身好。三百幾年，銀粒醫小寶，金粒大人齊讚好！樋屋，樋屋，樋屋奇應丸。」
樑

樑（beam）係結構工程上嘅一種結構件，用嚟抵抗由條樑兩邊壓落嚟嘅力。
樋口可南子

樋口可南子 ，係日本嘅一個女演員。

拍過嘅作品一覽
呢個表唔完整，歡迎加料。
樋口雄太

樋口雄太（1996年10月30號—）係日本足球員，打中場位置，效力鳥棲砂岩。
樋口智透

樋口智透 ，係日本嘅一個男配音員。

配音作品一覽
呢個表唔完整，歡迎加料。
樋口靖洋

樋口靖洋（1961年5月5號—）係退役日本足球員，教練，執教過山形山神，大宮松鼠，橫濱FC，橫濱水手，甲府風林，及YSCC橫濱。
模擬

模擬（粵音：mou4 ji3*4；英文：simulation，粵音：sim1 miu1 lei1 seon4）係建立一個系統，途中想呢個系統盡可能似某一個現實世界嘅系統（想模擬嘅對象）。
模擬城市系列

模擬城市系列（英文：SimCity）係一個城市建造遊戲系列。

玩法
睇埋：起城市遊戲
玩家嘅虛擬城市可以愈轆愈大：玩家要起嘢就要使虛擬錢；同時隻遊戲梗會有一啲機制，畀玩家賺虛擬錢（否則隻遊戲好快就玩完）；喺呢啲遊戲入面，玩家起嘅嘢能夠製造收入，就好似現實世界嘅城市噉—玩家起咗住宅就會有人搬嚟住，市民會搞經濟活動創造 GDP 而且仲會交稅；如是者，假設玩家管理得妥當，座虛擬城市就會進入一個循環—
擴充城市，
賺到收入，
攞啲收入擴充，
重複。
噉就表示，個遊戲程式內部實係猛咁計數，用手上座虛擬城市嘅狀態—好似係人口、商業用建築物嘅數量、工業用建築物嘅數量... 呀噉—做 input 計出玩家跟住落嚟會得到幾多收入。
模塊化編程

模塊化編程（粵拼：mou4 faai3 faa3 pin1 cing4 ）係一種編程範式，講緊整軟件嗰陣，要將一個程式分做若干個喺功能上互相獨立嘅部份，每個呢啲部分算係一嚿模塊。最理想嘅情況係，一嚿模塊就算冇咗其他模塊都可以順利噉運作，做到佢專門負責處理嗰一個功能，唔會輕機。
喺實際應用上，軟件工程師製作嘅軟件閒閒哋會有幾千行原始碼，大型啲嘅 project 可能仲會有成上百萬行碼咁多。喺呢個時候，如果軟件工程師唔識得做模塊化，就會令到隻軟件難以打理——想像隻軟件嘅唔同部份高度互相依賴，是但改咗其中一部份，其他部份就即刻軭晒，又或者係其他部份即刻要大執。
模塊化編程嘅諗頭係源自 1960 至 1970 年代嘅。而呢個概念喺廿一世紀初廣受採用。一般認為，模塊化編程能夠提升一隻軟件嘅可維護度同可讀度，令到冇份製作隻軟件嘅工程師更加容易攞隻軟件去改良、執錯或者調較。

應用技巧
内文：抽象化 (電腦科學)
睇埋：子程序同物件導向編程
整體嚟講，模塊化編程可以想像成係盡力將啲程式寫到有以下呢啲特性：
每一嚿模塊淨係負責做一種功能咁大把，而編程員幫啲模塊改名嘅時候，最好就係個個名都清楚反映功能。
每一嚿模塊都有一列清楚界定咗嘅 input 參數，而除咗呢列 input 之外嚿模塊唔會接收任何嘅數據。
每一嚿模塊都有一列清楚界定咗嘅 output 參數，而除咗呢列 output 之外嚿模塊唔會出任何嘅數據。
叫一嚿模塊計任何 output 或者做任何其他嘢，嚿模塊只睇收到嘅 input 決定點做嘢，唔准自己去第道攞料。
喺概念上，模塊化編程做嘅係將個程式要解嘅問題揼散做若干個可以分開噉嚟解嘅細問題，每個細問題由一個模塊嚟處理。每個模塊夠簡單，對人腦嚟講容易思考。事實係做軟件工程嘅人開親 project，第一步好多時就係要諗吓手上嘅問題可以點樣揼散，而且佢哋仲往往會每個模塊都有 team 人專門負責處理，唔同 team 嘅編程員會各自噉做自己嘢，到咗最後先至會將啲模塊結合埋一齊，出到想要嗰件成品。
Python 嘅 import module 功能：
例如 Python 呢隻程式語言就充滿咗各種嘅「模塊」，想像以下噉嘅簡單原始碼（sin 係指正弦）：
from math import sin   # 由 math 呢個模塊嗰道，引入 sin

print(sin(3)) # 叫部電腦計 sin(3)，並且畀個答案出嚟。

好似 math 就係一個好常用嘅 Python 模塊，包含咗好多重要（但唔係簡單加減乘除）嘅數學運算。假設 math 嘅設計完美無誤，編程員可以叫部機直接攞佢哋個 Python 模塊嚟計數，唔使理個模塊運作原理係點（抽象化）都可以整到有用嘅程式。模塊嘅做法令到做軟件工程嘅人可以集中諗自己整緊嗰件嘢嘅運作，幫軟件工程師有效噉應對高複雜度嘅軟件。

語言支援
睇埋：函式庫
喺廿一世紀初，主流程式語言都有功能支援模塊化編程。例如 Python 就可以畀用家用一句陳述式（import ——嚟自英文引入或者匯入噉解）攞一啲「模塊」嚟用，呢啲模塊可以係個 folder 入便其他 Python 腳本嘅類別或者子程式等。句嘢結合咗兩個功能：去搵用家想要嗰嚿模塊返嚟，然後畀個名佢，等用家可以喺個程式入面召喚嚿模塊。
以下呢啲程式語言，都有方法支援模塊化編程：
呢個表唔完整，歡迎加料。
Ada
C#
Clojure
COBOL
Dart
eC（英文：eC (programming language)）
Erlang
Elm
F（英文：F (programming language)）
F#
Fortran
Java
MATLAB
NEWP（英文：NEWP）
Objective-C
Perl
PL/I
Python
Ruby
Rust
JavaScript
WebDNA

優同缺點
睇埋：易讀度同程式除錯
模塊化編程被指有好多優點，包括咗:p 10 ：
可以將每嚿模塊交畀唔同 team 嘅人處理，達致分工。
令到啲程式比較易睇。可以睇吓易讀度嘅概念。
個程式出問題嗰陣，編程小組可以輕易搵到係邊道有問題。可以睇睇可維護度嘅概念。
每嚿模塊能夠獨立運作，第時可以攞去喺第啲 project 嗰道翻用。可以睇睇可翻用度嘅概念。
不過，模塊化編程亦都有人批評，例如有人指出模塊化編程
有陣時會引致成本上升。
「將啲模塊結合埋一齊」呢個過程，可以好撈絞。
等等。

類似概念
物件導向編程：物件導向編程當中講到嘅物件，都可以想像成係一種抽象化，將啲不必要嘅細節「收埋」，令到啲原始碼更加易睇易明。之但係物件導向編程同模塊化編程喺概念上有分別，例如一件物件入面嗰啲方法都可以當係模塊嘅一種實現形式。
結構化編程
代碼返用
資訊隱藏
關注點分離
模擬器

模擬器（emulator），又叫仿真器，係指一件硬件或者軟件，整嚟令一個電腦系統展現出好似另外一個系統噉嘅行為。
格木

格木（粵拼：gaak3 muk6；學名：Erythrophleum fordii）係豆科格木屬嘅常綠喬木，原產地喺東亞同東南亞嘅亞熱帶同熱帶地區、大洋洲北邊、非洲嘅亞熱帶同熱帶地區。

樣
嫩枝同嫩芽有鐵鏽色短軟毛。葉係羽狀複葉嘅對生或近對生全緣品種，蛋形，但細葉時期係互生，兩邊唔對稱。花係淡黃綠色嘅穗狀花序排成嘅圓錐花序品種，每年5～6月開花。果係扁而長嘅莢果品種，有比較厚嘅革質，每年8～10月結果。

用途
可以用嚟整船、房屋、建築柱材同家具板材等。
格林尼治公園

格林尼治公園（Greenwich Park），又譯格林威治公園，係英國倫敦一個對外開放嘅皇家公園，喺格林尼治。
維基同享有多媒體嘅嘢：Greenwich Park
格林尼治子午線

格林尼治子午線（英文：prime meridian），又叫格林威治子午線，係當今世界公認嘅本初子午線，穿過英國倫敦格林尼治格林尼治天文台。呢條線1851年劃好，到1884年由美國華盛頓特區舉行嘅國際本初子午線大會上確立全世界通用。
格斯爾扎布·普日佈道爾吉

格斯爾扎布·普日佈道爾吉（英文：Purevdorj Geser；又叫Puujee），係蒙古國作曲家。

經歷
佢喺青少年時期已經開始佢嘅音樂人生涯。佢作曲嘅《烏蘭巴托的夜》係1980年代其中一隻好紅嘅歌。
格林兜格列

格林兜格列（英文：Glumdalclitch）係英文奇幻小說《巨人國歷險記》入面一個角色，係一位巨人少女。

故事
内文：巨人國歷險記同布諾定勒
格林兜格列係個好溫柔嘅女仔。佢當咗主角林苗·加厘華（細粒過佢好多）係細路仔噉嚟照顧，格林兜格列仲好擅長車衫，又幫加厘華整新衫，又搵咗間好靚嘅公仔屋畀佢住。

真名
本小說查實並冇講巨人少女真名係乜，呢個名係主角畀佢嘅。據講隻字詞喺布諾定勒話當中係小小照顧者噉解。
格林尼治大學

格林尼治大學（英文：University of Greenwich），舊譯格林威治大學，係英國第二間理工學院，1890年喺倫敦格林尼治創校，1992年升格做大學。
步璣

步璣（粵拼：bou6 gei1；？—272年），臨淮淮陰人（而家江蘇淮安），原本係東吳官員，後來投降晉朝，做咗晉朝嘅官員、將領，佢係東吳丞相步騭嘅孫，佢老豆係步協。
步協過身後，佢作爲長孫繼承咗阿爺傳落嘅爵位臨湘侯。
鳳皇元年（272年），佢阿叔步闡原本做緊西陵督，突然畀吳皇召去做繞帳督，佢阿叔以爲佢失職，驚畀人處罰，結果留喺西陵投降咗晉朝。步璣同佢細佬步璿亦跟住一齊降晉。據《三國志》，佢哋兩個畀阿叔派去洛陽做人質，而《建康實錄》話只有步璿一個。投降後，晉朝封步璣做江陵諸軍事、左將軍，兼做散騎常侍、廬陵太守，爵位上改封爲江陵侯。
東吳聽到步家降晉後，立即派陸抗討伐佢哋，當年西陵就陷落，包括步璣在內嘅步氏全家都殺曬，得返喺洛陽嘅步璿倖存到。

參攷資料
陳壽。〈吳書：張顧諸葛步傳 — 步騭傳〉. 《《三國志》》。｢十年卒，子協嗣，統騭所領，加撫軍將軍。協卒，子璣嗣侯。……協弟闡，繼業為西陵督，加昭武將軍，封西亭侯，鳳皇元年，召為繞帳督。闡累世在西陵，卒被征命，自以失職，又懼有讒禍，於是據城降晉，遣璣與弟璿詣洛陽為任，晉以闡為都督西陵諸軍事、衛將軍、儀同三司，加侍中，假節領交州牧，封宜都公。璣監江陵諸軍事、左將軍。加散騎常侍，領廬陵太守，改封江陵侯；璿給事中、宣威將軍，封都鄉侯。命車騎將軍羊祜、荊州刺吏楊肇往赴救闡。孫皓使陸抗西行，祜等遁退。抗陷城，斬闡等，步氏泯滅，惟璿紹祀。｣
陳壽。〈吳書：三嗣主傳 — 孫皓傳〉. 《《三國志》》。｢凰皇元年秋八月，征西陵督步闡。闡不應，據城降晉。遣樂鄉都督陸抗圍取闡，闡眾悉降。闡及同計數十人皆夷三族。｣
許嵩。"卷第三校勘記". 《《建康實錄》》。｢步闡字仲思，丞相騭次子。以功封西陵亭侯，繼業督西陵。至是，後主征入為繞帳督。闡以累世在西陵，卒見徵命，自以為失職，懼讒，乃不應召，據城降晉，使兄子璇往洛陽為質。後主遣大將軍陸抗討擒之，夷三族。｣ {{cite book}}: External link in |chapter= (help)
步璿

步璿（璿讀船，粵拼：bou6 syun4；？—？），臨淮淮陰人（而家江蘇淮安），原本係三國中嘅東吳人，後來投降晉朝，做咗晉朝嘅官員、將領。佢係東吳丞相步騭嘅孫，佢老豆係步協。
鳳皇元年（272年），吳帝孫皓召步璿阿叔步闡去做繞帳督。步闡繼承咗老豆步騭嘅西陵督，一直駐喺西陵，所以佢疑心自己係咪失職，驚去咗會出事，於是留喺西陵唔應，重投降埋晉朝。爲咗表示誠意，佢派步璿去洛陽做人質（喺《三國志》中話重加埋步璿阿哥步璣）。於是晉朝封佢哋三個做官，其中步璿做給事中、宣威將軍，爵位上封做都鄉侯。
吳國當年就派大軍打佢哋，雖然有晉朝嘅救兵，但最後依然唔夠吳國打。西陵攻陷後，吳國將步家滅門，唯有步璿因爲喺洛陽做人質無死到，全家留淨佢一個。

參攷資料
陳壽。〈吳書：張顧諸葛步傳 — 步騭傳〉. 《《三國志》》。｢（赤烏）十年（步騭）卒……協弟闡，繼業為西陵督，加昭武將軍，封西亭侯，鳳皇元年，召為繞帳督。闡累世在西陵，卒被征命，自以失職，又懼有讒禍，於是據城降晉，遣璣與弟璿詣洛陽為任，晉以闡為都督西陵諸軍事、衛將軍、儀同三司，加侍中，假節領交州牧，封宜都公。璣監江陵諸軍事、左將軍。加散騎常侍，領廬陵太守，改封江陵侯；璿給事中、宣威將軍，封都鄉侯。命車騎將軍羊祜、荊州刺吏楊肇往赴救闡。孫皓使陸抗西行，祜等遁退。抗陷城，斬闡等，步氏泯滅，惟璿紹祀。｣
許嵩。"卷第三校勘記". 《《建康實錄》》。｢步闡字仲思，丞相騭次子。以功封西陵亭侯，繼業督西陵。至是，後主征入為繞帳督。闡以累世在西陵，卒見徵命，自以為失職，懼讒，乃不應召，據城降晉，使兄子璇往洛陽為質。後主遣大將軍陸抗討擒之，夷三族。｣ {{cite book}}: External link in |chapter= (help)
步甲科

步甲科（Carabidae）係甲蟲入面嘅一個科，品種又叫步甲蟲或者步行蟲。